Y – Galavits Patrik generációs műsora | Csak a Spotify miatt, amúgy ez az oldal nem is kellene. Hála azoknak, akik elkészítették. | Oldal 3
Péniszszelfit kaptam, mit csináljak?
Posted on augusztus 30 by galavitspatrik
Cserháti-Herold Janka például megosztotta a saját farkát küldözgető arc profilját az Instagramon. Csepelyi Adrienn viszont inkább megpróbálja néhány szexuális felajánlkozónak elmagyarázni, miért gáz, amit csinál. Mit szól mindehhez Séllei Györgyi szexológus és Borbély Zoltán jogász?
Adásba került a Klubrádióban 2019. augusztus 29-én.
Posted on augusztus 23 by galavitspatrik
Aligha beszél bárki szenvedélyesebben a társasjátékozásról, mint Győri Zoltán, a Mit játsszunk? blog alapítója. És az megvan, hogy a társasjáték terápiás célt is szolgálhat?
Csizmazia Andrással, a Blank Design társalapítójával és Győri Zoltánnal beszélgettem.
Adásba került a Klubrádióban 2019. augusztus 22-én.
Posted on augusztus 17 by galavitspatrik
A shared economyról saját tapasztalatokkal: miért bízunk meg tökéletesen ismeretlenekben sokkal jobban, mint évtizedekkel ezelőtt? Ha üzenetben visszautasítom a Couchsurfing-vendéglátóm szexuális közeledését, mégis nála szállok meg, magamra vessek, ha valami baj történik? Hogyan védi a jog a közösségi gazdaság szolgáltatóit és igénybe vevőit?
Baracsi Katalin internetjogásszal és Villányi Gergő pszichológussal beszélgettem.
Adásba került a Klubrádióban 2019. augusztus 15-én.
Posted on augusztus 4 by galavitspatrik
Már nem tudjuk úgy végiggörgetni a Facebook-falunk, hogy ne botlanánk egy ismerősünk influenszer-szárnybontogatásaiba. De kikből lesznek sikeres influenszerek? Dancsó Péteréket mindig a tizenévesek fogják követni, vagy idővel igényesebb tartalommal is előállnak? Hány influenszer él meg Magyarországon a tevékenységéből? Joanelli Tamással, a Be Social alapító ügyvezetőjével és Kónya Beátával, a Pikrea kommunikációs tanácsadójával, Instagram-szakértőjével beszélgettem.
Adásba került a Klubrádióban 2019. augusztus 1-én.
Posted on július 28 by galavitspatrik
Van még igény a hagyományos utazási irodákra és idegenvezetésre, amikor minden infót be tudunk szerezni a neten? Hogyan változtatta meg a közösségi média az utazási szokásainkat és hogy próbálják meg tartani a lépést a turisztikai cégek az Y- és a Z-generáció igényeivel?
Darai Judith-tal, a Smart Travel ügyvezető igazgatójával és Lakos Borcsa idegenvezetővel beszélgettünk.
Adásba került a Klubrádióban 2019. július 25-én.
Posted on július 13 by galavitspatrik
Horváth Ivett Szalóméval a SCIndikátor tudományos tehetségkutató idei közönségdíjasával a speciális, általa kidolgozott verses gyógyornáról beszélgettünk, ami a kézírást egyre nehezebben megtanuló kisiskolásoknak segít. De miért fontos még mindig az érintőképernyők világában, hogy megtanuljunk kézzel is írni?
Adásba került a Klubrádióban 2019. július 11-én.